text: В САЩ: Бербатов може да стане съотборник на Роби Кийн - Вестник Утро
  В САЩ: Бербатов може да стане съотборник на Роби Кийн
  Футбол | 1 март 2014, 10:35 | коментара
  Димитър Бербатов може да стане съотборник на Роби Кийн в Лос Анджелис Галакси.
  Това твърдят днес медиите в САЩ. Според колегите ни, Кийн има нужда от партньор в атаката на отбора и добри варианти за това са играчи, с които той е играл в миналото. Митко Бербатов е един от тях. Двамата се засякоха в Тотнъм в сезоните 2006-07 и `07-08.
  "С Бербо се разбирахме отлично. Неговият стил на игра наподобява много този на Лендън Донован. Бербатов обичаше да ходи в центъра на терена, да получи топката и оттам да започне да атакува. На мен също много ми допада подобен начин на игра", каза капитанът на Галакси.
  На този етап Бербатов има договор с Монако, който е до края на сезона. В случай, че той не бъде продължен, Митко ще има възможност да премине във всеки един тим като свободен агент.